દીવ અને દમણનો ઈતિહાસ લગભગ ૨૦૦૦ વર્ષ જુનો છે. દીવનો ઉલ્લેખ તો મહાભારતમાં પણ જોવા મળે છે. ૧૪ વર્ષનાં વનવાસ દરમિયાન થોડા દિવસો પાંડવો અહીં રોકાયા હતાં. ભારતનાં ગુજરાત પાસે દેશનો સૌથી નાનો કેંદ્ર શાસિત પ્રદેશ ‘દીવ અને દમણ’ છે. ગંગેશ્વર મંદિર, સી-શેલ મ્યુઝિયમ અને ખુકરી મેમોરિયલ ખાસ અહીંનાં જોવાલાયક સ્થળો છે. સી-શેલ મ્યુઝિયમમાં તમે જાત-જાતનાં શંખ-છીપ જોવાનો આનંદ લઈ શકો છો. આ મ્યુઝિયમ વિશ્વનું એવું પહેલું મ્યુઝિયમ છે જ્યાં સમુદ્રમાં મળી આવતાં શંખ અને છીપલાંને મેગ્નીફાઇંગ ગ્લાસ નીચે રાખવામાં આવ્યાં હતાં.